ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
10 ก.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกับตลาดรอบบ้านหลังจีนดำเนินมาตราการต่างๆ เพิ่มสภาพคล่องลดความกังวลต่อปัญหาฟองสบู่ ปิดตลาดดัชนีเปลี่ยนแปลง +6.17 จุด มาอยู่ที่ 1,478.74 จุด มูลค่าการซื้อขาย 1.7 หมื่นล้านบาท
แนวโน้ม ภาคบ่าย
ประเมินดัชนีมีโอกาสทรงตัวในช่วงบ่าย เนื่องจากนักลงทุนเริ่มชะลอการลงทุนเพิ่มรอดูผลการประชุมของยูโร่โซนในช่วงสุดสัปดาห์หน้า ว่าจะมีการตอบสนองกับแผนปฎิรูปของกรีซอย่างไร
วิเคราะห์ทางเทคนิค
BTC ราคาปิด 0.38 บาท
แนวรับ 0.36 บาท  แนวต้าน 0.42, 0.50 บาท
แนว cut loss เมื่อราคาหุ้นใกล้หลุด 0.34 บาท
กราฟ BTC ฟอร์มตัวตามโครงสร้างแบบ Head&amp;shoulder กลับหัวอย่างสมบูรณ์ มีแนวโน้มของการขึ้นค่อนข้างแน่นอนโดย MACD ราย week เกิดสัญญาณซื้อแล้ว ขณะที่แท่งเทียนเป็น bullish engulfing เต็มแท่งตลอดสัปดาห์ จะทำให้มีโอกาสเกิด 3 white soldier ครบ 3 แท่งใน 3 week หรือเป้าหมายที่ไหล่ขวา 0.50 บาท แนะนำซื้อ
เด็กแนว
TCMC  ตั้งแต่เด็กแนวเปิดประเด็นโครงสร้างรายได้ใหม่ของธุรกิจ และกำไรก้าวกระโดดเป็นต้นมา ราคาหุ้นพรหมถือว่า hot ฝุดๆ  ตัวหนึ่ง ขึ้นตั้งลำไม่ลงง่าย  อาจมีพักตัวบ้างเป็นจังหวะ แต่ทรงดีไม่มีย้วย  รอบนี้พักตัวไปหลายวันตอนนี้ วกกลับขึ้นมาจึงอยากจะ update กันหน่อย  ผู้บริหารบอกว่าหลังจากซื้อ Alston เริ่มรับรู้รายได้ Q3  จะทำให้กำไรในปี 58 โตขึ้นเท่าตัว  นึ่คือน้ำคำเจ้าของ  ถึงตรงนี้มาประเมินกันเลยดีกว่า   เมื่อดูงบการเงินของ Alston มีกำไรปีละประมาณ 130 ล้านบาท นั่นหมายความว่าควรจะบันทึกเข้า TCMC ครึ่งปีราวๆ 65 ล้านบาทละกัน  ส่วนกำไรปกติของธุรกิจคาดปีนี้กำไรโต 25% ประมาณ 108 ล้านบาท  แค่นี้ยังไม่จบ  เพราะจะมีบันทึกกำไรจากบริษัทอีกแห่งที่ไป take มาคือ บริษัท TCH ซูมิโนเอะ ของญี่ปุ่น เป็นผู้ประกอบการรายใหญ่ในการผลิตพรหม และเฟอร์นิเจอร์ตกแต่งในอุตสาหกรรมยาน  หมายความว่าในปี 58 นี้ TCMC ก็จะรับรู้กำไรเต็มๆ เข้ามาในงบบัญชีเลยครับท่านผู้ชม  รวมแล้วประมาณ 182 ล้านบาท ตัวเลขนี้เด็กแนวแสดงให้ดูตั้งแต่แรกที่แนะนำ  คิดเป็นมูลค่าหุ้น  6.15 บาท และปี 59 จะแรงกว่านี้เพราะทุกบริษัทจะทำกำไรเต็มปีเข้าระบบบัญชีนั่นเองคร๊าบบบ
แนวโน้มทางเทคนิคบอกว่าราคาหุ้นวิ่งผ่านต้านสำคัญที่ 4 บาทไปแล้ว และกำลังจะวิ่งไปปิด gap ถึง 5 บาท โดย MACD ไต่ระดับขาขึ้นแบบ up trend ชัดเจน  แบบนี้วิ่งยาว แนะนำซื้อและถือต่อ